Jambatan Gantung Satok

Jambatan Gantung Satok ialah sebuah jambatan gantung terkenal di bandar raya Kuching, Sarawak, Malaysia. Lokasi jambatan pejalan kaki ini terletak bersebelahan Jambatan Datuk Patinggi Haji Abdul Rahman.

Ia menempatkan saluran paip tangki air dari Matang ke kawasan seberang Sungai Sarawak termasuk pusat bandar Kuching pada zaman pemerintahan Rajah Putih.

Sejarah 
Pelan pembangunan jambatan itu sebenarnya dirancang Rajah Putih Ke-2, Charles Brooke pada 1902, namun pelbagai kekangan timbul menyebabkan pembinaannya tertangguh hinggalah Charles meninggal dunia pada tahun 1917. Anaknya, Charles Vyner Brooke yang menjadi Rajah Putih Ke-3, meneruskan hasrat untuk merealisasikan jambatan itu dan beliau mengupah arkitek Eropah, A.S Lowe untuk mengetuai projek yang bermula pada 1923.

Dengan kos RM215,252, jambatan yang diimpikan Charles Brooke itu siap sepenuhnya pada 1926.

Runtuh 
Jambatan ini runtuh pada tahun 2004 semasa ribut. Disebabkan jambatan ini mempunyai banyak kenangan dan merupakan jambatan pertama dibina di Sarawak, kerajaan memutuskan untuk membina semula pada 2017 dengan memilih syarikat pembinaan tempatan, Pekerjaan Piasau Konkerit Sdn Bhd (PPK) sebagai kontraktor utama. Ia telah dibina semula pada 2019, tetapi tergendala semula pada Oktober 2019 kerana Jabatan Kerja Raya (JKR) Sarawak mengesan terdapat sedikit kecondongan pada blok utama tiang jambatan.

Dibuka semula 
Selepas siap pembinaan semula, jambatan ini telah dirasmikan pada November 2021.

Rujukan 

Bangunan dan struktur di Kuching
Jambatan di Sarawak